《出北关再以前韵作寄 其二》
宋代·程俱

平生清梦游香炉，云岩荦确衢山粗。不应近舍武林秀，僧宝况多沧海珠。

胜游屡约不成往，白雨连日翻平湖。公如二疏方不辱，我亦三吴甘脱粟。

会当乘雪叩公门，正恐鸣驺还入谷。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。